b'\n_START_ARTICLE_\nAleksandra Marinina\n_START_SECTION_\n\xc5\xbdivljenje\n_START_PARAGRAPH_\nStar\xc5\xa1a sta bila pravnika. Od leta 1957 do leta 1971 je \xc5\xbeivela in se \xc5\xa1olala v Leningradu (sedaj Sankt Petersburg), nato pa v Moskvi, kjer je dokon\xc4\x8dala \xc5\xa1tudij na pravni fakulteti moskovske Dr\xc5\xbeavne univerze Lomonosova. V slu\xc5\xbebo je bila razporejena na ministrstvo za notranje zadeve, kjer je delala kot strokovna sodelavka. Specializirala se je za \xc5\xa1tudij osebnosti prestopnikov s psihi\xc4\x8dnimi anomalijami in je leta 1986 uspe\xc5\xa1no zagovarjala disertacijo za kandidata znanosti s tega podro\xc4\x8dja. Objavila je okoli 30 strokovnih del. Leta 1998 se je odpovedala slu\xc5\xbebi v \xc4\x8dinu mili\xc4\x8dni\xc5\xa1kega podpolkovnika.\n_START_SECTION_\nBibliografija\n_START_PARAGRAPH_\nObjavila je okoli 30 detektivskih romanov, od tega 27 z Nastjo Kamensko v vlogi glavne detektivke, in 3 romanov drugih zvrsti. Napisala je tudi nekaj kraj\xc5\xa1ih zgodb in dve odrski deli - komedije._NEWLINE_Romani A. Marinine so prevedeni v 27 jezikov.'